Държавен вестник, бр. 104, 2020 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  104
КОНСТИТУЦИОНЕН СЪД
ОПРЕДЕЛЕНИЕ № 3
от 1 декември 2020 г.
по конституционно дело № 12 от 2020 г.
Конституционният съд в състав: председа­
тел: Борис Велчев, членове: Георги Ангелов, 
Анастас Анастасов, Гроздан Илиев, Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Павлина Панова, Атанас Семов, 
Красимир Влахов, при участието на секре­
тар-протоколиста Гергана Иванова разгледа 
в закрито заседание на 1 декември 2020 г. 
конституционно дело № 12/2020 г., докладвано 
от съдията Анастас Анастасов.
Производството е по чл. 149, ал. 1, т. 2 
от Конституцията на Република България 
(Конституцията).
Делото е образувано на 13.10.2020 г. по ис­
кане на президента на Република България за 
установяване на противоконституционност на 
Решение на Народното събрание за създаване 
на Временна комисия за разглеждане на проект 
на Конституцията на Република България от 
2.10.2020 г. (ДВ, бр. 86 от 6.10.2020 г.).
С определение от 20 октомври 2020 г. Кон­
ституционният съд е допуснал разглеждането 
на делото по същество.
Поканените на основание чл. 20а, ал. 2 от 
Правилника за организацията на дейността 
на Конституционния съд (ПОДКС) неправи­
телствени организации – Съюз на юристите 
в България и Институт за модерна политика, 
са предложили становище по делото.
Писмено правно мнение, покана за какво­
то е отправена до изтъкнати специалисти по 
предмета на делото по чл. 20а, ал. 3 ПОДКС, 
е дадено от проф. д-р Екатерина Михайлова, 
проф. д-р Пенчо Пенев, проф. д-р Пламен 
Киров, проф. д-р Снежана Начева, проф. д-р 
Янаки Стоилов, доц. д-р Атанас Славов, доц. д-р 
Наталия Киселова и доц. д-р Христо Паунов.
Постъпилите по делото писмени станови­
ща и правни мнения са в подкрепа на иска­
нето, като са посочени различни основания 
за несъответствие на оспореното решение с 
Конституцията. 
На 25.11.2020 г. 44-тото Народно събрание 
след проведено гласуване отхвърля внесения на 
2.09.2020 г. проект на Решение за произвежда­
не на избори за Велико Народно събрание за 
приемане на нова Конституция на Република 
България. На 27.11.2020 г. Народното събрание 
приема Решение за отмяна на Решението за 
създаване на Временна комисия за разглежда­
не на проект на Конституцията на Република 
България, прието на 2 октомври 2020 г. (ДВ, 
бр. 102 от 1.12.2020 г.).
Конституционният съд намира, че отмя­
ната на оспореното решение – предмет на 
конституционното дело, води до отпадане 
на предмета, както и на правния интерес 
от разглеждането на искането по същество. 
Поради това и съгласно разпоредбите на 
чл. 19 от Закона за Конституционен съд и на 
чл. 25, ал. 2 и чл. 26, ал. 1 от Правилника за 
организацията на дейността на Конституци­
онния съд искането на президента следва да 
бъде отклонено, а производството по дело­
то – прекратено.
По изложените съображения и на осно­
вание чл. 149, ал. 1, т. 2 от Конституцията 
на Република България и чл. 26, ал. 1 от 
Правилника за организацията на дейността 
на Конституционния съд Конституционният 
съд на Република България
О П Р Е Д Е Л И :
Отклонява искането на президента на Ре­
публика България за установяване на проти­
воконституционност на Решение на Народното 
събрание за създаване на Временна комисия 
за разглеждане на проект на Конституцията 
на Република България от 2.10.2020 г. (ДВ, 
бр. 86 от 6.10.2020 г.).
Прекратява производството по конститу­
ционно дело № 12/2020 г.
Връща искането на вносителя.
Председател:
Борис Велчев
9225
МИНИСТЕРСКИ СЪВЕТ
ПОСТАНОВЛЕНИЕ № 333
ОТ 3 ДЕКЕМВРИ 2020 Г.
за изменение и допълнение на Постановление 
№ 267 на Министерския съвет от 2012 г. за 
създаване на Съвет за защита на интелек­
туалната собственост (обн., ДВ, бр. 84 от 
2012 г.; изм., бр. 70 от 2013 г., бр. 60 от 2014 г. 
и бр. 50 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 ал. 2 се отменя.
§ 2. В чл. 3 се правят следните изменения:
1. В ал. 3:
а) в т. 3 думата „финансите“ се заменя с 
„туризма“;
б) в т. 4 думите „и енергетиката“ се за­
личават.
2. В ал. 5 думата „ползватели“ се заменя 
с „организации на заинтересования бизнес“.
§ 3. В чл. 4 ал. 4 се отменя.
§ 4. В чл. 6 се правят следните изменения 
и допълнения:
1. В ал. 1: